Фалшивите кръстопътища на българското дясно | Блог на Петър Николов-Зиков
← Битката за дясното предстои
Борисов 3 като баща на нацията →
Преса Daily Почти месец след пред­срочните парламентарни избори правителство все още няма. И все още не е напълно ясно дали такова ще се състави, а ако се случи – дали ще преживее следващата пролет. Всичко това изглежда странно най-малкото защото вотът завърши с безпрецедентен крах на левицата, а трите десни формации (ГЕРБ, РБ и с някои резерви ПФ) заедно имат абсолютно мнозинство. Наместо опиянени от властта обаче, партиите изглеждат по-скоро объркани. Защо?
Фалшивият кръстопът, на който ПФ се намира, е между съхраняване на идентичността и преформатиране на партията като предсказуем партньор (каквато вероятно е стратегическата цел на коалицията). Уловката се състои в това, че ако днес тръгне по пътя на преформатирането (т.е. ако влезе в правителството), прясно родената формация може и да я няма утре. Затова и в този случай е предварително ясно по кой път трябва да поеме.